**Няро́вы** (трансліт.: *Niarovy*, руск.: Неровы) — вёска ў Валожынскім раёне Мінскай вобласці. Уваходзіць у склад Вішнеўскага сельсавета.

Геаграфія
---------

Знаходзіцца за 21 км на захад ад Валожына, 15 км ад чыг. ст. Багданаў на лініі Маладзечна—Ліда, 92 км ад Мінска.

Рэльеф раўнінна-ўзгорысты, на паўночным усходзе цячэ р. Бярэзіна (прыток Нёмана), у якую ўпадае Альшанка. За 0,5 км на поўдзень ад вёскі знаходзіцца Бярэзінскае радовішча пясчана-жвіровага матэрыялу, звязанае з сучаснымі алювіяльнымі адкладамі і адкладамі паазерскага зледзянення, ва ўскрышы пяскі, супескі.

Планіровачна складаецца з прамалінейнай вуліцы, арыентаванай з паўднёвага ўсходу на паўноны захад, да якой на паўднёва-ўсходняй ускраіне падыходзіць прамалінейная вуліца, арыентаваная з паўднёвага захаду на паўночны ўсход. Забудавана двухбакова, шчыльна, драўлянымі дамамі сядзібнага тыпу. Грамадскія будынкі размешчаны на паўночна-заходняй ускраіне, гаспадарчы сектар — на паўднёва-ўсходняй і паўночна-заходняй ускраінах. 

Транспартныя сувязі па мясцовай дарозе праз в. Адамова (Валожынскі раён) і далей па шашы Валожын—Ашмяны.

Гісторыя
--------

Вядома ў ВКЛ з XVI ст. У 1567 годзе с. Нярова ў Ашмянскім павеце, шляхецкая ўласнасць.

З 1795 г. ў Расійскай імперыі. У 1897 г. у Вішнеўскай воласці Ашмянскага павета Віленскай губерні.

З 1921 года ў складзе Польшчы.

З лістапада 1939 года ў БССР. З 12.10.1940 г. ў Адамоўскім сельсавеце Валожынскага р-на Баранавіцкай вобласці. З 25.6.1941 г. да 6.7.1944 г. акупіравана нацыстамі. На фронце ў Вялікую Айчынную вайну загінулі З вяскоўцы. З 20.9.1944 г. ў Маладзечанскай вобласці. 8.9.1950 г. арганізаваны калгас «За трывалы мір», які абслугоўвала Валожынская МТС. З 3.4.1954 г. землі ў складзе калгаса імя І. Д. Чарняхоўскага (цэнтр — в. Адамова). Размяшчаліся ферма буйной рагатай жывёлы, 8-гадовая школа (11 настаўнікаў), фельчарска-акушэрскі пункт, магазін. З 20.1.1960 г. ў Мінскай вобл. з 25.12.1962 г. ў Маладзечанскім, з 6.1.1965 г. ў Валожынскім раёнах. 

Да 28 мая 2013 года вёска ўваходзіла ў склад Сакаўшчынскага сельсавета.

Насельніцтва
------------

* 1897 год — 356 жыхароў, 56 двароў.
* 1904 год — 339 жыхароў.
* 1908 год — 366 жыхароў.
* 1921 год — 259 жыхароў, 45 двароў.
* 1940 год — 396 жыхароў, 78 двароў.
* 1959 год — 312 жыхароў.
* 1994 год — 120 жыхароў, 61 двор.
* 2008 год — 63 жыхары, 42 гаспадаркі.

Інфраструктура
--------------

Дзейнічае магазін (станам на 2009 год).

Зноскі
------

1. ↑  Назвы населеных пунктаў Рэспублікі Беларусь: Мінская вобласць: нарматыўны даведнік / І. А. Гапоненка, І. Л. Капылоў, В. П. Лемцюгова і інш.; пад рэд. В. П. Лемцюговай. — Мн.: Тэхналогія, 2003. — 604 с. ISBN 985-458-054-7. (DJVU)
2. ↑  «Об изменении административно-территориального устройства районов Минской области». Решение Минского областного Совета депутатов от 28 мая 2013 г. № 234 Архівавана 31 сакавіка 2016. (руск.)

Літаратура
----------

* Гарады і вёскі Беларусі: Энцыклапедыя. Т. 8: Мінская вобласць, кн. 1 / рэдкал.: Т. У. Бялова (дырэктар) і інш. — Мн.: Беларуская Энцыклапедыя імя Петруся Броўкі, 2010. — 736 с.: іл. — 2 000 экз. — ISBN 978-985-11-0520-1.

Спасылкі
--------

* Лагатып Вікісховішча На Вікісховішчы пакуль няма медыяфайлаў па тэме, але Вы можаце загрузіць іх

| ⛭**Вішнеўскі сельсавет** |
| --- |
| Цэнтр | Вішнева |
| Аграгарадкі | Багданаў |
| Вёскі | Агародчыкі ·  Адамова ·  Альшанка ·  Алянава ·  Анцэлеўшчына ·  Бабры ·  Багданава ·  Барок ·  Беразніца ·  Буда ·  Букатова ·  Вайганы ·  Вароні ·  Відэйкаўшчына ·  Войштавічы ·  Вуглы ·  Вярцімы ·  Галянова ·  Галянова-Хутарская ·  Ганчары ·  Гірбінята ·  Грушоўшчына ·  Гута ·  Данілкі ·  Дзесятнікі ·  Добрая Зямля ·  Доржні ·  Доўкневічы ·  Дуды ·  Жукаўшчына ·  Запур'е ·  Зарэчная ·  Зафінова ·  Зацішак ·  Іванішкі ·  Ігнатава ·  Калеснікоўшчына ·  Каліварыя ·  Каралінова ·  Кібы ·  Клім ·  Клімы ·  Коцеўшчына ·  Круглая ·  Ластаянцы ·  Лаўскі Брод ·  Лінкі ·  Людымы ·  Люташ ·  Макарынята ·  Масцішча ·  Мількаўшчына ·  Мяхі ·  Навасёлкі ·  Наркаўшчына ·  Няровы ·  Падбярэзь ·  Пічоўшчына ·  Поці ·  Праца ·  Пуні ·  Рагалёўшчына ·  Радзюкі ·  Руднікі ·  Рымавічы ·  Рэўкі ·  Савічы ·  Сантокі ·  Селішчы ·  Сіняя Гара ·  Скадорвы ·  Слайкоўшчына ·  Тупчы ·  Чырвоная Горка ·  Чэрневічы ·  Шальціны ·  Шуловічы ·  Юкавічы ·  Янішкі ·  Яхімаўшчына |